cyanic-selkie/wikianc huggingface dataset:
ชาร์ลี ซาเวจ (นักฟุตบอล)
ชาร์ลี วิลเลียม เฮนรี ซาเวจ (Charlie William Henry Savage; เกิด 2 พฤษภาคม ค.ศ. 2003) เป็นนักฟุตบอลอาชีพชาวเวลส์ที่เล่นในตำแหน่งกองกลางให้แก่เรดิง เขาเป็นตัวแทนของทีมชาติเวลส์ชุดเยาวชนและเป็นลูกชายของร็อบบี ซาเวจ อดีตนักฟุตบอลทีมชาติเวลส์
ชีวิตช่วงต้น
ซาเวจเกิดที่เลสเตอร์ และได้เข้าศึกษาในสถาบันการศึกษาหลายแห่ง หนึ่งในนั้นคือแมนเชสเตอร์แกรมมาสคูล เขาได้เข้าร่วมทีมเยาวชนของแมนเชสเตอร์ยูไนเต็ดซึ่งถือเป็นการเดินตามรอยของร็อบบี ซาเวจ พ่อของเขา
สโมสรอาชีพ
ซาเวจเซ็นสัญญาอาชีพฉบับแรกกับแมนเชสเตอร์ยูไนเต็ดในเดือนเมษายน ค.ศ. 2021 และได้ลงเล่นให้แก่ทีมชุดใหญ่ครั้งแรกเมื่อวันที่ 8 ธันวาคม ค.ศ. 2021 โดยลงเล่นแทนที่ฆวน มาตาในนาทีที่ 89 ในการแข่งขันยูฟ่าแชมเปียนส์ลีกนัดที่พบกับยังบอยส์ ซึ่งในนัดนั้น พ่อของเขา ร็อบบี ซาเวจ ก็เป็นผู้บรรยายเกมทางช่องบีทีสปอร์ตด้วย
ทีมชาติ
ซาเวจได้เป็นตัวแทนของทีมชาติเวลส์รุ่นอายุไม่เกิน 17 และ 18 ปี ก่อนที่จะถูกเรียกติดทีมชาติรุ่นอายุไม่เกิน 19 ปีในเดือนสิงหาคม ค.ศ. 2021 และได้ทำประตูในนัดที่แพ้ออสเตรีย 3–2
รูปแบบการเล่น
ซาเวจเล่นในตำแหน่งกองกลางตัวกลางเหมือนพ่อของเขา โดยเขาสามารถเล่นได้ทั้งเกมรับและเกมรุก อย่างไรก็ตาม เขามีทักษะเชิงเทคนิค เป็นกองกลางที่เล่นกับบอลมากกว่าพ่อของเขา ร็อบบี ซาเวจกล่าวถึงชาร์ลีว่าเป็นผู้เล่นที่ "สามารถวิ่งระหว่างเส้นได้อย่างยอดเยี่ยม" และเป็นหนึ่งใน "ผู้เล่นที่เหมาะสมที่สุดของแมนเชสเตอร์ยูไนเต็ด"
ทางหลวงแผ่นดินหมายเลข 1270
ทางหลวงแผ่นดินหมายเลข 1270 [แยกทางหลวงหมายเลข 108 (กองลอย)-แม่แฮใต้] เป็นถนนขนาด 2 ช่องจราจร โดยเริ่มต้นจากบ้านกองลอย อำเภอฮอด จังหวัดเชียงใหม่หรือเริ่มต้นจาก ทางหลวงแผ่นดินหมายเลข 108 ที่บริเวณกิโลเมตรที่ 55 และสิ้นสุดที่บ้านแม่โถ อำเภอแม่ลาน้อย จังหวัดแม่ฮ่องสอน
เซียว เหอ
เซียว เหอ (, ? - 193 ปีก่อน ค.ศ.) เป็นขุนนางจีนในสมัยราชวงศ์ฮั่นตะวันตกตอนต้น เขารับใช้ หลิว ปัง (จักรพรรดิฮั่นเกาจู่) ผู้ก่อตั้งราชวงศ์ฮั่น ในระหว่างการจลาจลต่อต้าน ราชวงศ์ฉิน และต่อสู้เคียงข้างหลิวใน สงครามฉู่-ฮั่น กับคู่แข่งของหลิว เซี่ยง อวี่ ภายหลังการก่อตั้งราชวงศ์ฮั่น เซียว เหอ กลายเป็น อัครมหาเสนาบดี และดำรงตำแหน่งไปจนเขาถึงแก่กรรม สำหรับผลงานของเขา เขายังเป็นที่รู้จักในฐานะหนึ่งใน วีรบุรุษทั้งสามแห่งราชวงศ์ฮั่นตอนต้น (漢初三傑) ร่วมกับ หาน ซิ่น และ เตียวเหลียง
เซี่ยวเหอถึงแก่อสัญกรรมในปีที่ 2 ในรัชกาลฮั่นฮุ่ยตี้ เมื่อ พ.ศ. 351
-193
ประเทศกานาในพาราลิมปิกฤดูร้อน 2016
ประเทศกานา เข้าร่วมแข่งขันกีฬาพาราลิมปิกฤดูร้อน ครั้งที่ 15 ค.ศ. 2016 (พ.ศ. 2559) ณ เมืองรีโอเดจาเนโร ประเทศบราซิล ระหว่างวันที่ 7-18 กันยายน พ.ศ. 2559 คณะกรรมการพาราลิมปิกแห่งชาติกานาเป็นตัวแทนประเทศส่งทีมนักกีฬาทีมชาติที่ผ่านรอบคัดเลือกพาราลิมปิกเข้าร่วมแข่งขันทั้งหมด 3 คนใน 3 ชนิดกีฬา
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526
สืบเนื่องจากการที่ ส.ส. และสมาชิกวุฒิสภา (ส.ว.) ฝ่ายที่ทางกองทัพสนับสนุนมีความขัดแย้งกันกรณีการแก้ไขรัฐธรรมนูญ ฉบับ รัฐธรรมนูญแห่งราชอาณาจักรไทย พุทธศักราช 2521 เพื่อไม่ให้มีการเลือกตั้งแบบรวมเขต รวมเบอร์
ผลการเลือกตั้ง ปรากฏว่า พรรคชาติไทย ที่มี พลตรีประมาณ อดิเรกสาร เป็นหัวหน้าพรรค ได้รับเลือกมาเป็นลำดับที่หนึ่ง โดยได้ที่นั่งไปทั้งสิ้น 110 ที่นั่ง รองลงไปคือ พรรคกิจสังคม ที่มี หม่อมราชวงศ์คึกฤทธิ์ ปราโมช เป็นหัวหน้าพรรคได้ 99 ที่นั่ง และพรรคประชาธิปัตย์ ที่มี นายพิชัย รัตตกุล เป็นหัวหน้าพรรค ได้ 56 ที่นั่ง ซึ่งไม่มีพรรคใดได้เสียงเกินครึ่งหนึ่งของสภาผู้แทนราษฎร ที่มีทั้งหมด 324 เสียง ซึ่งผลการจัดตั้งรัฐบาล ปรากฏว่า พรรคกิจสังคม, พรรคประชาธิปัตย์ และพรรคประชากรไทยตกลงกันที่จะสนับสนุน พล.อ.เปรม เป็นนายกรัฐมนตรีต่อ ขณะที่พรรคชาติไทย รวมกันกับพรรคการเมืองอื่น ๆ เป็นฝ่ายค้าน ต่อมา พล.อ.เปรม ติณสูลานนท์ ได้รับพระบรมราชโองการโปรดเกล้าฯ ให้ดำรงตำแหน่งนายกรัฐมนตรี นับเป็นสมัยที่ 2 ในวันที่ 30 เมษายน ปีเดียวกัน การจัดตั้งคณะรัฐมนตรี คณะรัฐมนตรีประกอบด้วยรัฐมนตรีต่าง ๆ 44 คน นับเป็นคณะรัฐมนตรีคณะที่ 43 และได้เข้าทำการปฏิญาณตนหน้าพระพักตร์เพื่อเข้ารับตำแหน่งในวันที่ 9 พฤษภาคม ปีเดียวกัน
ฌอร์ดี อัลบา
ระดับเยาวชน
อัลบาเกิดในลุสปิตาแล็ตดายูบรากัต นครบาร์เซโลนา ในแคว้นกาตาลุญญา อัลบาเริ่มต้นอาชีพในศูนย์ฝึกเยาวชนลามาเซียของบาร์เซโลนา ซึ่งเขาเล่นในตำแหน่งปีกซ้าย (left winger) แต่ได้รับการปล่อยตัวจากสโมสรเมื่อปี ค.ศ. 2005 เนื่องด้วยสภาพร่างกายที่เล็กเกินไป จากนั้นเขาก็เข้าร่วมทีม กูร์นัลยา ซึ่งอยู่ในแคว้นคาตาลันเช่นกันและหลังจากผ่านไปเกือบสองปีเขาก็ตกลงย้ายเข้าสู่ บาเลนเซีย ในราคา 6,000 ยูโร และจบการศึกษาฟุตบอลที่นี่
หลังจากช่วยให้ทีมสำรองของบาเลนเซีย เลื่อนชั้นสู่เตร์เซราดิบิซิออน ในฤดูกาล 2007–08 อัลบาได้ถูกยืมตัวไปยังฌิมนัสติก ทีมในเซกุนดาดิบิซิออน โดยเขาได้ลงเล่น 36 นัดให้กับทีม และพาทีมจบลำดับที่ 10 บนตารางคะแนนในลีก
บาเลนเซีย
หลังจากกลับมาอยู่กับบาเลนเซียในฤดูกาล 2009–10 เมื่อวันที่ 13 กันยายน ค.ศ. 2009 อัลบาได้ลงเล่นเป็นนัดแรกในเกมที่เอาชนะ เรอัลบายาโดลิด 4-2 โดยเขาถูกส่งมาเป็นตัวสำรองแทนที่ ดาบิด ซิลบา ในนาทีที่ 80 เมื่อวันที่ 17 กันยายน ค.ศ. 2009 เขาได้รับโอกาสลงเล่นเป็นตัวจริงนัดแรกในเกมยูฟ่ายูโรปาลีก รอบแบ่งกลุ่ม ซึ่งทีมของเขาพบกับ ล็อสก์ลีล ที่ สนามกีฬาลีล-เมโทรโปเลอ ซึ่งจบลงด้วยผลเสมอกันที่ 1–1 หลังจากอัลบาได้รับบาดเจ็บ เขาได้เลือกที่จะเปลี่ยนตำแหน่งการเล่นจากตำแหน่ง ปีกซ้าย มาเป็นตำแหน่ง แบ็กซ้าย (กองหลังด้านซ้าย) ในวันที่ 11 เมษายน ค.ศ. 2010 อัลบาทำประตูแรกให้กับทีมได้ในนัดที่บาเลนเซีย ออกไปเยือนมายอร์กา ในเกมลาลิกา ซึ่งผลจบลงด้วยการแพ้ 2–3
ในฤดูกาลถัดมา (2010–11) ภายใต้การคุมทีมของผู้จัดการทีมคนใหม่อย่าง อูไน เอเมรี เขาได้ลงเล่นในตำแหน่งกองหลังด้านซ้ายอยู่เป็นประจำ โดยมี เฌเรมี มาตีเยอ เป็นตัวสำรองของเขาในตำแหน่งนี้ เขาลงเล่น 27 นัดในลีกและพาทีมจบลำดับที่ 3 บนตารางคะแนนลาลิกา และทำให้บาเลนเซียได้ลงเล่นในยูฟ่าแชมเปียนส์ลีก ในฤดูกาลถัดไป
ในฤดูกาลถัดมา เอเมรี ได้ใช้วิธีการลงเล่นเปลี่ยนตำแหน่งบ่อยครั้งเพื่อทำเกมรุกและเกมรับ ระหว่าง เฌเรมี มาตีเยอ กับ อัลบา ซึ่งเป็นกลยุทธ์ที่เขาทดสอบใช้เมื่อฤดูกาลที่แล้ว   ซึ่งเป็นกลยุทธ์ที่มีประสิทธิภาพในการเพิ่มประสิทธิภาพของเกมรับของทีม
บาร์เซโลนา
เมื่อวันที่ 28 มิถุนายน ค.ศ. 2012 อัลบาเซ็นสัญญากับบาร์เซโลนาเป็นระยะเวลา 5 ปีโดยมีค่าตัวจำนวน 14 ล้านยูโร เขาลงเล่นเป็นนัดแรกเมื่อวันที่ 19 สิงหาคม ในนัดเปิดฤดูกาลลาลิกาโดยเปิดกัมนอว์เอาชนะเรอัลโซซิเอดัด 5–1 ตัวเขายังเล่นครบ 90 นาที อีกด้วย
อัลบายิงประตูแรกของเขากับบาร์เซโลนาเมื่อวันที่ 20 ตุลาคม ค.ศ. 2012 ในนัดที่ออกไปเยือนเดปอร์ติโบเดลาโกรุญญา โดยเขายิงประตูขึ้นนำ 0–1 ในนาทีที่ 3 ก่อนที่ผลจะจบลงด้วยชัยชนะที่ 5–4 ในอีก 3 วันต่อมาในเกม ยูฟ่าแชมเปียนส์ลีก ฤดูกาล 2012–13 รอบแบ่งกลุ่ม ซึ่งบาร์เซโลนาเปิดบ้านพบกับ เซลติก เข้ายังเป็นคนทำประตูชัยในนาทีที่ 93 ช่วยให้บาร์เซโลนาชนะไปด้วยผล 2–1 โดยในฤดูกาลแรกของอัลบานี้เขาได้รับโอกาสลงเล่นจาก ตีโต บีลานอบา ผู้จัดการทีม 44 นัดในทุกรายการและทวงคืนแชมป์ลีกกลับสู่ทีมได้หลังจากเสียแชมป์ให้กับ เรอัลมาดริด  เมื่อฤดูกาลก่อน
ในวันที่ 30 พฤษภาคม ค.ศ. 2015 อัลบา ได้ลงเล่นในรอบชิงชนะเลิศของโกปาเดลเรย์ ฤดูกาล 2014–15 เป็นเวลา 77 นาที ก่อนถูกเปลี่ยนตัวออกไปโดยมีเฌเรมี มาตีเยอลงมาเล่นแทน ช่วยให้ทีมเอาชนะอัตเลติกบิลบาโอ 1–3 ซึ่งเป็นการชนะเลิศโกปาเดลเรย์เป็นครั้งแรกของเขาและเป็นสมัยที่ 27 ของทีมจากกาตาลัน ในอีก 3 วันถัดมา อัลบา ได้ต่อสัญญากับบาร์เซโลนาออกไปอีก 5 ปี จนถึงปี ค.ศ. 2020 โดยมีค่าฉีกสัญญา 150 ล้านยูโร โดยสี่วันหลังจากวันที่ต่อสัญญานั้น อัลบา ได้ลงเล่นในรอบชิงชนะเลิศของยูฟ่าแชมเปียนส์ลีก ที่โอลึมพีอาชตาดีอ็อน ในกรุงเบอร์ลิน กับยูเวนตุส โดยทีมของพวกเขาเอาชนะไป 3–1 ทำให้ทีมคว้าแชมป์สมัยที่ 5 ได้สำเร็จ ตลอดฤดูกาลเขาลงเล่น 38 นัดและทำ 1 ประตู และพาทีมคว้าทุกแชมป์ที่บาร์เซโลนามีสิทธิ์ลงเล่นในฤดูกาลนี้ ในวันที่ 20 ธันวาคม ค.ศ. 2015 เขายังได้ลงเล่นในรอบชิงชนะเลิศฟุตบอลชิงแชมป์สโมสรโลก 2015 พบกับริเบร์เปลต ช่วยให้ทีมเอาชนะ 3–0 ทำให้ อัลบา ชนะเลิศฟุตบอลชิงแชมป์สโมสรเป็นสมัยแรกของตัวเขาและเป้นสมัยที่สามของสโมสร
ในวันที่ 22 พฤษภาคม ค.ศ. 2016 อัลบา พาทีมคว้าแชมป์ โกปาเดลเรย์ โดยเขาสามารถทำประตูได้ในรอบชิงชนะเลิศ กับเซบียา ที่บิเซนเต กัลเดรอน ในช่วงต่อเวลาพิเศษในนาทีที่ 97 เป็นประตูขึ้นนำ 1–0 ก่อนที่เนย์มาร์จะทำประตูที่สองทำให้ผลจบลงที่ 2–0 ในวันที่ 11 มีนาคม ค.ศ. 2019 อัลบา ได้เซ็นสัญญาฉบับใหม่กับทีมเป็นระยะเวลา 5 ปี โดยมีค่าฉีกสัญญา 500 ล้านยูโร ในฤดูกาล 2020–21 เขาได้มีผลงานที่ยอดเยี่ยมโดยทำ 5 ประตู 13 แอสซิตส์ ในทุกรายการ และช่วยให้ทีมชนะเลิศโกปาเดลเรย์ เมื่อวันที่ 9 สิงหาคม พ.ศ. 2564 อัลบา ได้รับการประกาศให้เป็นกัปตันทีมลำดับที่สี่ของบาร์เซโลนา หลังจากที่กัปตันลิโอเนล เมสซิ ออกจากสโมสรไปในช่วงก่อนเริ่มฤดูกาล 2021–22
ระดับทีมชาติ
ในปี ค.ศ. 2008 อัลบา ได้รับเลือกให้เข้าร่วมทีมชาติสเปน รุ่นอายุไม่เกิน 19 ปี เพื่อแข่งขันชิงแชมป์แห่งชาติยุโรป โดยเขาทำประตูได้ในเกมกับเยอรมนี แต่สเปนตกรอบแรกของการแข่งขัน ในปีต่อมา เขาคว้าเหรียญทองจากการแข่งขันเมดิเตอร์เรเนียนเกมส์ 2009 ณ กรุงเพสการา กับทีมชาติสเปนรุ่นดังกล่าวนี้โดยเขาได้ลงเล่น 4 นัด รวมถึงได้เข้าร่วมการแข่งขันฟุตบอลโลกเยาวชนอายุไม่เกิน 20 ปี ที่ประเทศอียิปต์
ในวันที่ 30 กันยายน ค.ศ. 2011 อัลบา ได้ถูกเรียกตัวขึ้นสู่ทีมชาติสเปน ชุดใหญ่ เพื่อแข่งขันฟุตบอลชิงแชมป์แห่งชาติยุโรป 2012 รอบคัดเลือก กับ สาธารณรัฐเช็ก และ สกอตแลนด์ โดยเขาได้ลงเล่นเป็นตัวจริงในเกมกับสกอตแลนด์ในวันที่ 11 ตุลาคม ที่เอสตาดิโอโฆเซริโกเปเรซ ซึ่งสเปนเอาชนะไป 3–1 โดยเขายังสามารถทำแอสซิตส์ให้กับดาบิด ซิลบา เพื่อนร่วมทีมบาเลนเซียทำประตูได้อีกด้วย ในปี ค.ศ. 2012 เขาได้เป็นส่วนหนึ่งของทีมชาติสเปน รุ่นอายุไม่เกิน 23 ปี สำหรับการแข่งขัน โอลิมปิกฤดูร้อน 2012 ที่สหราชอาณาจักร โดยเขาได้ลงเล่นครบทั้ง 3 นัดในรอบแบ่งกลุ่มและสเปนก็ตกรอบที่รอบนี้หลังจากแพ้ 2 นัดและเสมอ 1 นัด
อัลบาได้รับเลือกจากบิเซนเต เดล โบสเกให้เป็น 1 ใน 23 คนของทีมชาติสเปน เพื่อแข่งขันฟุตบอลชิงแชมป์แห่งชาติยุโรป 2012 รอบสุดท้ายที่โปแลนด์และยูเครน โดยเขาลงเล่นครบทุกนัดและในรอบก่อนรองชนะเลิศ เขาได้เปิดบอลให้กับชาบี อาลอนโซ ทำประตูขึ้นนำ 2–0 เก็บชัยชนะเหนือฝรั่งเศส ด้วยคะแนนดังกล่าวได้สำเร็จ ในรอบชิงชนะเลิศกับอิตาลี เขาได้ทำประตูขึ้นนำ 2-0 ในนาทีที่ 41 โดยผลการแข่งขันจบลงที่ชัยชนะ 4–0 ทำให้สเปนคว้าแชมป์ 2 สมัยติดต่อกัน
ในปีถัดมาเขาได้เข้าร่วมแข่งขัน ฟีฟ่าคอนเฟเดอเรชันส์คัพ 2013 ที่บราซิล โดยเขาสามารถทำ 2 ประตูได้ในเกมกับไนจีเรีย ในรอบแบ่งกลุ่มทำให้สเปนเอาชนะไป 3–0 โดยตลอดการแข่งขันเขาได้ลงเล่น 4 นัดรวมถึงในนัดชิงชนะเลิศกับบราซิลที่มารากานัง ทีมของพวกเขาแพ้ให้กับทีมเจ้าภาพไป 3–0
ในวันที่ 24 พฤษภาคม ค.ศ. 2021 เขายังได้เป็นหนึ่งใน 24 คนในทีมของลุยส์ เอนริเก ในฟุตบอลชิงแชมป์แห่งชาติยุโรป 2020 ซึ่งเขาได้ลงเล่นทุกนัด และทำได้หนึ่งประตูในรอบก่อนรองชนะเลิศ นัดที่เสมอกับสวิตเซอร์แลนด์ 1–1 ในนาทีที่ 8 ก่อนที่สเปนเอาชนะได้ในช่วงการดวลลูกโทษ ผ่านเข้าสู่รอบรองชนะเลิศ ก่อนพ่ายแพ้ต่อทีมชนะเลิศอย่างอิตาลี ซึ่งเขายังได้รับหน้าที่เป็นกัปตันในช่วงท้ายของนัด
เกียรติประวัติ
บาร์เซโลนา
สเปน รุ่นอายุไม่เกิน 20 ปี
สเปน รางวัลส่วนตัว
แหล่งข้อมูลอื่น
1989
ยากูซ่าพี่เลี้ยงเด็ก
ยากูซ่าพี่เลี้ยงเด็ก หรือ คูมิโจ มูซูเมะ โตะ เซวางาการิ เป็นซีรีส์มังงะญี่ปุ่น เขียนเรื่องและวาดภาพโดยสึกิยะ เริ่มเผยแพร่ในเว็บไซต์  คอมิกไรด์พิซิฟ ในเดือนมิถุนายน พ.ศ. 2561 ภายหลังย้ายไปเผยแพร่ในบริการมังงะ คอมิกเอลโม ของสำนักพิมพ์ไมโครแมกกาซีนในเดือนพฤษภาคม พ.ศ. 2563 รวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 8 ในเดือนสิงหาคม พ.ศ. 2565 ซีรีส์อนิเมะโทรทัศน์ดัดแปลงสร้างโดยสตูดิโอฟีลและไกนะ ออกอากาศตั้งแต่เดือนกรกฎาคมถึงกันยายน พ.ศ. 2565
สโมสรฟุตบอลแมนเชสเตอร์ซิตีในฤดูกาล 2018–19
ฤดูกาล 2018–19 เป็นฤดูกาลที่ 117 ของ สโมสรฟุตบอลแมนเชสเตอร์ซิตี แต่เป็นฤดูกาลที่ 90 ในฟุตบอลอังกฤษและเป็นฤดูกาลที่ 22 ใน พรีเมียร์ลีก นับตั้งแต่ลีกได้กำเนิดก่อตั้งขึ้นเป็นครั้งแรกโดยแมนเชสเตอร์ซิตีเป็นหนึ่งใน 22 สมาชิกระบบลีกแบบดั้งเดิม. เช่นเดียวกับ พรีเมียร์ลีก สโมสรจะได้เข้าร่วมใน เอฟเอคัพ, อีเอฟแอลคัพ และ ยูฟ่าแชมเปียนส์ลีก, หลังเป็นฤดูกาลที่ 8 ติดต่อกันของพวกเขาได้เข้าร่วมในการแข่งขัน.
ฤดูกาลเริ่มต้นระหว่างวันที่ 1 กรกฎาคม ค.ศ. 2018 ถึง 30 มิถุนายน ค.ศ. 2019.
ปรีซีซันและนัดกระชับมิตร
แมนเชสเตอร์ซิตี จะเริ่มต้นแคมเปญของพวกเขาในฤดูกาล 2018–19 กับทัวร์ที่ประเทศสหรัฐอเมริกาในศึก อินเตอร์เนชันแนลแชมเปียนส์คัพ ฤดูกาล 2018. ซิตีจะต้องลงเล่นพบกับ โบรุสซีอาดอร์ทมุนท์ ที่สนาม โซลด์เยอร์ ฟีลด์ ใน ชิคาโก, อิลลินอย, ลิเวอร์พูล ที่ สนามกีฬาเมตไลฟ์ ใน รัตเทอร์ฟอร์ดตะวันออก, นิวเจอร์ซีย์ และ บาเยิร์นมิวนิก ที่ สนามกีฬาฮาร์ดร็อก ใน ไมอามีการ์เดนส์, ฟลอริดา.
โปรแกรมการแข่งขัน
เมื่อวันที่ 14 มิถุนายน ค.ศ. 2018, โปรแกรมการแข่งขันพรีเมียร์ลีกของแมนเชสเตอร์ซิตีได้ประกาศออกมาเป็นที่เรียบร้อยแล้ว.
อีเอฟแอลคัพ
แมนเชสเตอร์ซิตีเข้าสู่การแข่งขันในรอบที่สามและได้ถูกจับสลากออกไปเยือน ออกซฟอร์ดยูไนเต็ด. ต่อมาได้กลับมาเล่นในบ้านพบกับ ฟูลัม ได้รับการยืนยันสำหรับรอบที่สี่.
รอบแพ้คัดออก
เมื่อวันที่ 17 ธันวาคม ค.ศ. 2018, การจับสลากรอบ 16 ทีมสุดท้ายมีขึ้นในเมือง นียง, ประเทศสวิตเซอร์แลนด์.
รอบก่อนรองชนะเลิศ
การจับสลากสำหรับรอบก่อนรองชนะเลิศได้จัดขึ้นเมื่อวันที่ 15 มีนาคม ค.ศ. 2019, 12:00 CET, ที่สำนักงานใหญ่ยูฟ่าในเมือง นียง, ประเทศสวิตเซอร์แลนด์.
คลีนชีตส์
รวมทุกการแข่งขัน โดยถ้าประตูรวมเท่ากันจะเรียงตามหมายเลขเสื้อ
ภาพรวมการซื้อ-ขายนักเตะ
เงินที่จ่าย
ฤดูร้อน: ▼ £ 63,300,000
ฤดูหนาว: ▼ £ 420,00
รวม: ▼ £ 63,300,000
เงินที่ได้รับ
ช้างแมรี
แมรี (Mary; ราว ค.ศ. 1894 – 13 กันยายน ค.ศ. 1916) บางทีเรียก แมรีจอมฆ่า (Murderous Mary) เป็นช้างเอเชีย เพศเมีย หนักห้าตัน ซึ่งทำการแสดงอยู่ที่คณะละคร "สปากส์เวิลด์เฟมัสโชวส์" (Sparks World Famous Shows) ของชาร์ลี สปากส์ (Charlie Sparks) ในสหรัฐ และถูกประหารชีวิตด้วยการแขวนคอเมื่อ ค.ศ. 1916 ใกล้เมืองเออร์วิน (Erwin) รัฐเทนเนสซี เพราะสังหารครูฝึกคนหนึ่งตายที่เมืองคิงสปอร์ต (Kingsport) เทศมณฑลซัลลิแวน (Sullivan) รัฐเดียวกัน
สโมสรฟุตบอลแมนเชสเตอร์ซิตีในฤดูกาล 2018–19
ภาพรวมการซื้อ-ขายนักเตะ
ฤดูร้อน: ▲ £ 43,550,000
ช้างแมรี
การสังหารครูฝึก
ชายเร่ร่อนคนหนึ่งนาม เรด เอลดริดจ์ (Red Eldridge) มีอาชีพเป็นเสมียนชั่วคราวอยู่ที่โรงแรมแห่งหนึ่ง วันที่ 11 กันยายน ค.ศ. 1916 เอลดริดจ์มารับจ้างเป็นผู้ช่วยฝึกช้างที่คณะละครข้างต้น แม้ไม่มีคุณสมบัติจะเป็นผู้ฝึกช้างก็ตาม เอลดริดจ์ถูกช้างแมรีสังหารตายที่เมืองคิงสปอร์ตในเย็นวันถัดมา ระหว่างที่นำโขลงช้างออกฝึกเดินขบวน แล้วขึ้นขี่หลังช้างแมรีซึ่งเดินนำขบวนในฐานะดาวเด่นของการแสดงชุดนั้น ส่วนเรื่องเอลดริดจ์ถูกสังหารเช่นไรนั้น มีผู้ให้ถ้อยคำไว้หลายประการ เช่น
สโมสรฟุตบอลแมนเชสเตอร์ซิตีในฤดูกาล 2018–19
ภาพรวมการซื้อ-ขายนักเตะ
ฤดูหนาว: ▲ £ 26,500,000
ช้างแมรี
การสังหารครูฝึก
ดับเบิลยู.เอช. โคลแมน (W.H. Coleman) อ้างว่า อยู่ในเหตุการณ์ และระบุว่า ช้างแมรีย่อตัวลงแทะซีกแตงโม เอลดริดจ์เอาตะขอสับช้างแมรีที่บริเวณหลังใบหู ช้างโกรธ เอางวงฉุดเอลดริดจ์ขึ้น แล้วโยนเอลดริดจ์ใส่แท่นวางเครื่องดื่ม ก่อนกระทืบและขยี้ที่ศีรษะของเอลดริดจ์ ทำให้เอลดริดจ์ถึงแก่ความตาย
สโมสรฟุตบอลแมนเชสเตอร์ซิตีในฤดูกาล 2018–19
ภาพรวมการซื้อ-ขายนักเตะ
รวม: ▲ £ 70,050,000
ช้างแมรี
การสังหารครูฝึก
ส่วนรายงานข่าวในหนังสือพิมพ์สมัยนั้นฉบับหนึ่ง ซึ่งระบุว่า ได้ข้อมูลมาจาก "เจ้าหน้าที่นครจอห์นสัน" (Johnson City Staff) พรรณนาว่า ช้างแมรี "เอางวงพันร่าง (ของเอลดริดจ์) ชูเขาขึ้นสูงกว่า 10 ฟุตกลางอากาศ แล้วทุ่มเขาลงพื้นอย่างเกรี้ยวกราด... ว่ากันว่า จากนั้น (มัน) เอางาใหญ่ยักษ์แทงทะลุทั้งร่างเขาเต็มแรงแห่งความเกรี้ยวโกรธเยี่ยงสัตว์ป่าเถื่อน และสัตว์ตัวนั้นกระทืบร่างอันใกล้ตายของเอลดริดจ์เหมือนหนึ่งจะแสวงหาชัยชนะในการเข่นฆ่า แล้วแกว่งตีนขนาดใหญ่ของมันในทันใด...เตะร่างเขาเข้าไปในฝูงชน"
การถูกประหาร
เหตุการณ์ต่อมาเป็นอย่างไรนั้น รายละเอียดค่อนข้างยุ่งเหยิงปนเปอยู่ในเรื่องเล่าขานของชาวบ้านและรายงานมากมายบนหน้าหนังสือพิมพ์ที่เน้นขายข่าวแบบจับกระแส เนื้อหาส่วนใหญ่ระบุว่า หลังจากนั้น ช้างแมรีสงบอารมณ์ลงได้ และมิได้เข้าโจมตีผู้คนที่มุงดูอยู่ ส่วนผู้คนเหล่านั้นเริ่มกู่ร้องว่า "ฆ่าช้างเสีย เอาช้างไปฆ่าเสีย" (Kill the elephant! Let's kill it.) ไม่กี่นาทีให้หลัง ช่างตีเหล็กคนหนึ่งนาม เฮนช์ คอกซ์ (Hench Cox) ตรงเข้ามาจะฆ่าช้างแมรี โดยยิงปืนขึ้นฟ้าห้านัด แต่ไม่เกิดผลอันใดมากนัก ขณะเดียวกัน ผู้บริหารเมืองหลายแห่งในแถบนั้นพากันแถลงว่า จะไม่ให้คณะละครนี้เข้าเมือง ถ้ามีช้างแมรีมาด้วย ชาร์ลี สปากส์ เจ้าของคณะละคร จึงฝืนใจตัดสินให้เอาช้างแมรีไปฆ่าในที่สาธารณะ สถานการณ์จะได้คลี่คลายโดยเร็ว ดังนั้น ในวันถัดมา คือ 13 กันยายน ค.ศ. 1916 ซึ่งมีฝนตกและหมอกจัด ช้างแมรีก็ถูกขนขึ้นรถรางไปยังเทศมณฑลยูนิคอย (Unicoi) รัฐเทนเนสซี เพื่อประหารชีวิตที่ลานของการรถไฟคลินช์ฟีลด์ (Clinchfield Railroad) มีผู้คนมาคอยชมกว่า 2,500 คน ในจำนวนนี้รวมถึงเด็กเกือบทั้งหมดของเมืองด้วย
สโมสรฟุตบอลแมนเชสเตอร์ซิตีในฤดูกาล 2018–19
ภาพรวมการซื้อ-ขายนักเตะ
รายรับ-รายจ่าย
ช้างแมรี
การถูกประหาร
ช่วงเวลาระหว่าง 16–17 นาฬิกาของวันที่ 13 กันยายนนั้น ช้างแมรีถูกเชือกคล้องคออยู่บนปั้นจั่นการรถไฟเพื่อประหารชีวิต ในการลงมือครั้งแรก เชือกขาด ช้างแมรีร่วงลงมากระแทกพื้นอย่างแรงจนช่วงสะโพกหัก เด็กที่ยืนชมอยู่เบื้องล่างแตกหนีกันจ้าละหวั่น จึงมีการพยายามแขวนคอฆ่าช้างแมรีที่บาดเจ็บหนักอยู่แล้วนั้นอีกครั้ง และครั้งนี้ ฆ่าช้างสำเร็จ มีการเรียกสัตวแพทย์มาชันสูตรยืนยันการตาย แพทย์ตรวจพบว่า ช้างแมรีมีอาการปวดอย่างหนักอยู่แล้วในงาใกล้กับบริเวณที่ครูฝึกเอาตะขอสับลงไป เมื่อโดนตะขอสับ จึงกระตุ้นความเจ็บปวด และเกิดเกรี้ยวโกรธขึ้น จนนำไปสู่เหตุการณ์สังหารครูฝึก เมื่อฆ่าช้างแมรีกันแล้ว ได้นำซากช้างไปฝังไว้ริมทางรถไฟ
สโมสรฟุตบอลแมนเชสเตอร์ซิตีในฤดูกาล 2018–19
ภาพรวมการซื้อ-ขายนักเตะ
ฤดูร้อน: ▼ £ 19,750,000
ช้างแมรี
การถูกประหาร
มีภาพถ่ายการช้างแมรีถูกประหารอยู่ภาพหนึ่งซึ่งได้รับการเผยแพร่อย่างกว้างขวาง แต่ก็ผ่านการตกแต่ง (retouch) มาแล้วอย่างยิ่ง ดังนั้น หลายปีหลังจากการประหาร นิตยสาร อาร์โกซี (Argosy) จึงออกมาตั้งข้อสงสัยเกี่ยวกับความแท้จริงของภาพดังกล่าว
สโมสรฟุตบอลแมนเชสเตอร์ซิตีในฤดูกาล 2018–19
ภาพรวมการซื้อ-ขายนักเตะ
ฤดูหนาว: ▲ £ 26,080,000
รวม: ▲ £ 6,330,000
ปรัชญากับเศรษฐศาสตร์
เศรษฐศาสตร์ ได้รับความสนใจเป็นพิเศษสำหรับผู้ที่สนใจในญาณวิทยา และปรัชญาวิทยาศาสต เนื่องจากมีลักษณะเฉพาะที่ละเอียดและมีคุณสมบัติที่เปิดเผยของ วิทยาศาสตร์ธรรมชาติ   ในขณะที่วัตถุนั้นประกอบไปด้วยปรากฏการณ์ทางสังคม
ความหมายและภววิทยาของเศรษฐศาสตร์
คำถามที่มักจะกล่าวถึงในปรัชญาสาขาย่อยต่าง ๆ (ปรัชญาของ X ) คือ " X คืออะไร?" วิธีการทางปรัชญาของคำถาม "เศรษฐศาสตร์คืออะไร" มีโอกาสน้อยที่จะให้คำตอบมากกว่าการสร้างแบบสำรวจของปัญหาที่ความยุ่งยากและข้อโต้แย้งในการจำกัดความ   ข้อพิจารณาที่คล้ายกันนี้ใช้เป็นบทนำในการอภิปรายเพิ่มเติมเกี่ยวกับวิธีวิทยาในหัวข้อ    คำจำกัดความของเศรษฐศาสตร์แตกต่างกันไปตามกาลเวลาจากต้นกำเนิดของหัวข้อในยุคสมัยใหม่ที่สะท้อนให้เห็นถึงความกังวลทางโปรแกรมและความแตกต่างของผู้อธิบาย
ทางเลือกที่มีเหตุผล ทฤษฎีการตัดสินใจและทฤษฎีเกม
วิธีการทางปรัชญาในทฤษฎีการตัดสินใจมุ่งเน้นไปที่แนวคิดพื้นฐานในทฤษฎีการตัดสินใจ - ตัวอย่างเช่น ในลักษณะของทางเลือกหรือความชอบ เหตุผล ความเสี่ยง และ ความไม่แน่นอน และตัวแทนทางเศรษฐกิจ ทฤษฎีเกมมีการประยุกต์ใช้ร่วมกันระหว่างสาขาวิชาต่าง ๆ โดยเฉพาะอย่างยิ่ง คณิตศาสตร์ เศรษฐศาสตร์ และ ปรัชญา ทฤษฎีเกมยังคงมีการอภิปรายอย่างกว้างขวางในสาขาของปรัชญาเศรษฐศาสตร์   ทฤษฎีเกมสร้างขึ้นบนทฤษฎีการตัดสินใจและมีความสัมพันธ์กันอย่างใกล้ชิดและและมีความเป็นสหวิทยาการอย่างยิ่ง
จริยศาสตร์กับความยุติธรรม
จริยธรรมกับความยุติธรรมทับซ้อนกับสาขาวิชาในวิธีต่างๆ แนวทางได้รับการยกย่องว่าเป็นปรัชญามากขึ้นเมื่อพวกเขาศึกษาพื้นฐาน - ตัวอย่างเช่น ทฤษฎีความยุติธรรมของ จอห์น รอว์ (1971) และ อนาธิปไตย, รัฐและสังคมในอุดมคติ (1974) ของ โรเบิร์ต โนซิค 'ความยุติธรรม' ในสาขาเศรษฐศาสตร์เป็นหมวดย่อยของเศรษฐศาสตร์สวัสดิการ โดยมีแบบจำลองที่ แสดงถึงความประสงค์ทางสังคมและจริยธรรมของทฤษฎีที่กำหนด   ในทาง"ประยุกต์" รวมถึงกฎหมาย และ การวิเคราะห์ต้นทุน - ผลประโยชน์
ประโยชน์นิยม ซึ่งเป็นหนึ่งในวิธีการทางจริยธรรมมีต้นกำเนิดที่ผสมผสานกับภาวะฉุกเฉินของความคิดทางเศรษฐกิจสมัยใหม่   ในปัจจุบันลัทธิประโยชน์นิยมได้แพร่หลายในทางจริยศาสตร์เชิงประยุกต์ซึ่งเป็นหนึ่งในแนวทางที่หลากหลาย  วิธีการที่ไม่ได้ใช้แนวคิดประโยชน์นิยมในจริยศาสตร์เชิงประยุกต์ก็มีการใช้เมื่อตั้งคำถามจริยศาสตร์ของระบบเศรษฐกิจ เช่น วิธีการตามสิทธิ ( deontological )
อุดมการณ์ทางการเมืองจำนวนมากสะท้อนถึงจริยศาสตร์ของระบบเศรษฐกิจในทันที ยกตัวอย่างเช่น คาร์ล มากซ์ ได้รับยกย่องว่าเป็นนักปรัชญายุคแรกซึ่งมีผลงานที่โดดเด่นที่สุดเป็นเรื่องของปรัชญาเศรษฐศาสตร์   อย่างไรก็ตาม   การวิพากษ์ระบบเศรษฐกิจแบบทุนนิยมของมากซ์ไม่ได้ขึ้นอยู่กับจริยศาสตร์  ความยุติธรรม  หรือประเด็นทางศีลธรรมใด ๆ   เขามุ่งเน้นไปที่ความขัดแย้งของระบบทุนนิยมโดยธรรมชาติผ่านมุมมองของกระบวนการซึ่งในปัจจุบันเรียกว่า ทฤษฎีวัตถุนิยมวิภาษวิธี
ความคิดทางเศรษฐกิจที่ไม่ใช่กระแสหลัก
ปรัชญาเศรษฐศาสตร์กำหนดกฎเกณฑ์ของตนเองรวมถึงการตั้งคำถามเกี่ยวกับรากฐานหรือสมมติฐานของเศรษฐศาสตร์  รากฐานและสมมติฐานของเศรษฐศาสตร์ได้ถูกตั้งคำถามจากมุมมองของสิ่งที่น่าสังเกต แต่โดยทั่วไปแล้วจะอยู่ภายใต้กลุ่มที่เป็นตัวแทน   หัวข้อเหล่านี้จึงรวมอยู่ในปรัชญาเศรษฐศาสตร์
สาขาวิชาที่เกี่ยวข้อง
จริยศาสตร์ของระบบเศรษฐกิจ เป็นพื้นที่ทับซ้อนระหว่าง จริยธรรมทางธุรกิจ และ ปรัชญาเศรษฐศาสตร์   ผู้ที่เขียนเกี่ยวกับจริยธรรมของระบบเศรษฐกิจมีแนวโน้มที่จะเรียกตัวเองว่า นักปรัชญาการเมือง มากกว่า นักจริยธรรมทางธุรกิจ หรือ นักปรัชญาทางเศรษฐกิจ    มีการทับซ้อนกันอย่างมีนัยสำคัญระหว่างประเด็นทางทฤษฎีใน สาขาเศรษฐศาสตร์ และปรัชญาของเศรษฐศาสตร์  เนื่องจากเศรษฐศาสตร์เป็นที่ยอมรับกันโดยทั่วไปว่ามีต้นกำเนิดในด้านปรัชญา    ประวัติศาสตร์ความคิดของเศรษฐศาสตร์จึงทับซ้อนกับปรัชญาของเศรษฐศาสตร์
หลักสูตร
มหาวิทยาลัยบางแห่งเปิดสอนหลักสูตรร่วมที่ผสมผสานกันระหว่างปรัชญา การเมืองและเศรษฐศาสตร์   หลักสูตรเหล่านี้ครอบคลุมถึงปัญหามากมายที่อภิปรายกันในทางปรัชญาและเศรษฐศาสตร์ แต่มีการตีความในวงกว้างมากกว่า   มหาวิทยาลัยขนาดเล็กบางแห่ง อย่างเช่น วิทยาลัยเศรษฐศาสตร์และรัฐศาสตร์แห่งลอนดอน (LSE), มหาวิทยาลัย Erasmus แห่งรอทเทอร์ดาม, โรงเรียนธุรกิจโคเปนเฮเกน และ มหาวิทยาลัย Bayreuth  เปิดสอนหลักสูตรปริญญาโทสาขาปรัชญาและเศรษฐศาสตร์
กรุซ การ์บาฆัล
กรุซ การ์บาฆัล (Cruz Carbajal) อดีตนักมวยสากลชาวเม็กซิกัน เกิดเมื่อวันที่ 3 พฤษภาคม พ.ศ. 2517 ที่เมืองเบรากรุซ ประเทศเม็กซิโก มีศักดิ์เป็นน้องชายของนักมวยอดีตแชมป์โลกชื่อดัง ไมเคิล คาร์บาฮาล มีสถิติการชกทั้งหมด 47 ครั้ง ชนะ 29 (น็อก 25) เสมอ 2 แพ้ 16
ลู้ก ชอว์
ชอว์ถือว่าเป็นนักเตะดาวรุ่งที่ค่าตัวแพงที่สุดในโลกด้วยค่าตัวถึง 30 ล้านปอนด์ แต่เดิมเขาเป็นนักเตะเยาวชนของเซาแทมป์ตัน เขาได้เข้ามาอยู่ในทีมชุดใหญ่ในเดือนมกราคม ค.ศ. 2012 และได้เซ็นสัญญากับทีมชุดใหญ่อย่างเป็นทางการในเดือนพฤษภาคมของปีนั้น หลังจากนั้นเขาก็ยึดตำแหน่งตัวจริงได้เรื่อยมา ในนามทีมชาติเขาเปิดตัวในนัดกระชับมิตรที่อังกฤษชนะเดนมาร์ก 1-0 สองปีถัดมาเขาก็มีชื่อติดตัวจริงในฟุตบอลโลก 2014
แมนเชสเตอร์ยูไนเต็ด
ในวันที่ 27 มิถุนายน ค.ศ. 2014 ชอว์เซ็นสัญญากับแมนเชสเตอร์ยูไนเต็ดเป็นระยะเวลา 4 ปี
ฤดูกาล 2015–16
ชอว์ได้ลงเล่นเป็นตัวจริงทุกนัดในลีกตั้งแต่นัดเปิดสนามเป็นต้นมา จนเมื่อวันที่ 15 กันยายน ค.ศ. 2015 ในนัดเปิดสนามของยูฟ่าแชมเปียนส์ลีก รอบแบ่งกลุ่มในนัดที่ไปเยือนกับเปเอสเฟ ไอนด์โฮเฟิน ชอว์ได้ถูกเอกตอร์ โมเรโน สกัดจนกระดูกขาหักสองที่ ทำให้ต้องหยุดชะงักในการลงเล่น และพักฟื้นเป็นระยะเวลา 9 เดือน
เกียรติยศ
แมนเชสเตอร์ยูไนเต็ด
อังกฤษ
ส่วนตัว
โอเรนบุร์ก
โอเรนบุร์ก (Оренбург) เป็นเมืองในประเทศรัสเซีย ตั้งอยู่ทั้งในทวีปยุโรปและเอเชีย เป็นเมืองหลวงของแคว้นโอบลาสต์ บนฝั่งแม่น้ำยูรัล อยู่ห่างจากกรุงมอสโก 1,478 กม. (918 ไมล์) อยู่ใกล้กับชายแดนประเทศคาซัคสถาน เมืองมีประชากร 548,331 คน (ค.ศ. 2010)
เมืองนี้เมื่อแรกตั้งขึ้นเป็นป้อมปราการ ซึ่งย้ายมาจากเมืองออสค์ใน ค.ศ. 1743 เป็นจุดที่มีการสู้รบอย่างหนักหลังจากปฏิวัติบอลเชวิคใน ค.ศ. 1917 เป็นเมืองหลวงของสาธารณรัฐสังคมนิยมโซเวียตปกครองตนเองคีร์กีซ (ปัจจุบันคือ คาซัคสถาน) ระหว่าง ค.ศ. 1920-1924 ได้เปลี่ยนชื่อมาเป็น ชคาลอฟ ในปี ค.ศ. 1938 และเปลี่ยนชื่ออีกครั้งเป็นโอเรนบุร์กเมื่อ ค.ศ. 1957
เมืองพี่น้อง
โอเรนบุร์กเป็นเมืองพี่น้องกับเมืองดังนี้:
เส้นใยอาหาร
เส้นใยอาหาร (dietary fiber) คือ ส่วนของพืช ผัก ผลไม้ที่มนุษย์รับประทานได้ แต่ไม่ถูกย่อยโดยน้ำย่อยของคน แต่อาจถูกย่อยโดยจุลินทรีย์บางชนิดในทางเดินอาหารของคน เส้นใยอาหารเป็นคาร์โบไฮเดรตโมเลกุลใหญ่ ๆ
เส้นใยอาหารแบ่งเป็นกลุ่มใหญ่ ๆ ได้ 2 กลุ่ม คือ
เส้นใยอาหาร มีประโยชน์ต่อร่างกายในแง่ช่วยให้การขับถ่ายสะดวก ช่วยจับไขมันจากอาหาร ลดการดูดซึมพวกน้ำตาล ดังนั้นจึงมีผลดีต่อคนเป็นเบาหวาน ช่วยป้องกันการดูดซึมของสารก่อมะเร็ง เพราะขับถ่ายออกได้เร็ว และลดการสัมผัสต่อผนังลำไส้ นอกจากนี้ยังช่วยในการลดน้ำหนัก เนื่องจากทำให้ปริมาณอาหารมากขึ้น มีการดูดน้ำเข้ามาในทางเดินอาหาร ทำให้รู้สึกอิ่มเร็ว ลดการบริโภคอาหารลง
ผลต่อการขับถ่าย เส้นใยอาหารชนิดที่เป็นเซลลูโลส มีคุณสมบัติอุ้มน้ำ ทำให้อุจจาระอ่อน ขับถ่ายดี ท้องไม่ผูก ทำให้ไม่เป็นโรคริดสีดวงทวาร ลำไส้โป่งพอง และมะเร็งลำไส้ใหญ่
นอกจากนี้พบได้ใน ถั่วเมล็ดแห้ง เมล็ดพืช และข้าวซ้อมมือ มนุษย์ต้องการเส้นใยอาหารวันละ 25 กรัม สำหรับเด็กปริมาณที่แนะนำให้บริโภคต่อวัน = อายุ + 5 เช่นอายุ 12 ปี ปริมาณเส้นใยอาหารที่ควรบริโภค = 12+5 = 17 กรัม เป็นต้น
การที่จะได้รับเส้นใยอาหารให้เพียงพอ ควรได้รับผักประมาณ 2 ทัพพี ต่อมื้อ และกินข้าวกล้อง มีผลไม้ 3–4 ส่วนต่อวัน ถ้าได้รับเส้นใยอาหารมากเกินไป โดยเฉพาะได้จากยาเม็ดสกัดเส้นใยอาหาร อาจทำให้มีการขับแคลเซียม เหล็ก สังกะสี แมกนีเซียม ออกทางอุจจาระได้
เส้นใยอาหารจากเกษตรอินทรีย์หรือจากธรรมชาติดีที่สุดสำหรับมนุษย์
เราดูข้อมูลแล้ว เราเริ่มที่จะปรับพฤติกรรมของเราหันมาเติมเส้นใยอาหารให้กับร่างกายกัน การเลือกผักและผลไม่ที่จะบริโภคควรให้ความสำคัญกับแหล่งที่มา นั่นหมายถึงเราจะปลอดภัยหลังจากการบริโภค การบริโภคผักและผลไม้ให้ได้ประโยชน์นั้นควรระลึกถึงผักและผลไม่ปลอดสารพิษเป็นสิ่งแรก ไม่ใช้ไม่มีสารเคมีหรือสารพิษเจือปนในกระบวนการผลิต ไม่ใช้ปุ๋ย หรือยาฆ่าแมลง ควรเลือกเป็นอันดับแรก เพราะเส้นใยอาหารไปมีความสัมพันธุ์กับร่างกายของมนุษย์เราอย่างมาก กล่าวคือ หลังจากร่างกายย่อยสารอาหารจากผักและผลไม้แล้ว กากใยจะไปเป็นบ้านและไปเป็นอาหารให้กับสิ่งมีชีวิตกลุ่มใหญ่ที่อาศัยในร่างกายของคนเราเป็นจุลินทรีย์ดีที่เรารู้จักกันในชื่อของ "แล็กโทบาซิลลัส" เป็นแค่กลุ่มเดียวที่เรานิยมทานนมเปรียวเพราะต้องการเพิ่มจุลินทรีย์ให้กับร่างกาย แต่คุณทราบไหมว่า จุลินทรีย์ทั้งหมดล้วนใช้กากเส้นใยอาหารที่ร่างกายไม่ใช้แล้วนำมาเป็นอาหารและบ้านให้พวกเขา ในเชิงวิทยาศาสตร์เราเรียกพวกเขาว่า "โพรไบโอติก" และอาหารของพวกเขาจะเรียกว่าพรีไบโอติค นี่คือประโยชน์อีกข้อที่ได้จากเส้นใยอาหาร ในสมุนไพรจากธรรมชาติบางชนิดจะมีเส้นใยอาหารทั้ง 2 ชนิดนี้ อยู่ในพืชชนิดเดียวกัน
ปราสาทวินเชสเตอร์
ปราสาทวินเชสเตอร์ เป็นปราสาทที่ยิ่งใหญ่ในประวัติศาสตร์อังกฤษ สร้างขึ้นใน ค.ศ. 1067 ภายในหนึ่งปีของการพิชิตของชาวนอร์มัน ณ ตอนนั้น เป็นหนึ่งในที่มั่นที่สำคัญที่สุดในอังกฤษ และตลอดเวลาหนึ่งศตวรรษ เป็นศูนย์กลางการบริหารราชการ ก่อนที่ตำแหน่งดังกล่าวจะตกเป็นของลอนดอน
ปราสาทถูกขยายและถูกสร้างขึ้นมาใหม่โดยพระเจ้าเฮนรีที่ 3 ที่เพิ่มเกรทฮอลล์เข้ามา กับพระเจ้าเอ็ดเวิร์ดที่ 2 ใน ค.ศ. 1302 พระเจ้าเอ็ดเวิร์ดที่ 1 กับพระมเหสีคนที่สอง มาร์กาเรตแห่งฝรั่งเศส ต้องหนีตายเมื่อห้องพักหลวงในปราสาทถูกทำลายโดยเปลวไฟ
ทว่าสิ่งที่หลงเหลือมาจากยุคแรกๆ มีไม่มาก ปราสาทถูกครองโดยกองกำลังผู้จงรักภักดีต่อกษัตริย์ในช่วงสงครามกลางเมืองอังกฤษ และเมื่อกองทหารของรัฐสภาตีป้อมปราการแตกในที่สุดใน ค.ศ. 1646 โอลิเวอร์ ครอมเวลล์สั่งให้ทำลายปราสาททิ้ง
พื้นที่ตั้งต่อมาตกเป็นของพระเจ้าชาลส์ที่ 2 ชาร์ลส์ตั้งใจที่จะสร้างพระราชวังหลวงขนาดใหญ่ที่เรียกว่า คิงส์เฮาส์ ขึ้นมาบนพื้นที่นี้ ให้ประณีตงดงามพอที่จะเป็นคู่แข่งของพระราชวังแวร์ซายในฝรั่งเศส เซอร์คริสโตเฟอร์ เวร็นได้รับมอบหมายให้เริ่มการก่อสร้างคิงส์เฮาส์ แต่แผนการถูกพับทิ้งไปโดยพระเจ้าเจมส์ที่ 2 ทุกวันนี้มีเพียงเกรทฮอลล์ของพระเจ้าเฮนรีที่ 3 ที่ยังเหลือรอดอยู่ ทำให้พอเดาลักษณะดั้งเดิมของปราสาทได้
เกรทฮออล์เป็นสิ่งปลูกสร้างที่น่าสนใจ สร้างขึ้นมาแบบ "ลูกบาศก์แบบสองเท่า" (คือความสูงกับความกว้างมีขนาดเป็นครึ่งหนึ่งของความยาวพอดี วัดขนาดภายในได้ 110' x 55' x 55') ที่ปลายผนังด้านหนึ่งมีโต๊ะกลมขนาดใหญ่แขวนอยู่ ลือกันว่าเป็นโต๊ะของพระเจ้าอาร์เธอร์ แม้จะพิสูจน์ได้แล้วว่าถูกสร้างขึ้นมาในคริสต์ศตวรรษที่ 13 โต๊ะถูกทาสีใหม่ในช่วงรัชสมัยของพระเจ้าเฮนรีที่ 8
เอริก แคลปตัน
เอริก แคลปตัน (Eric Patrick Clapton; เกิด 30 มีนาคม พ.ศ. 2488) เจ้าของฉายา "Slowhand" เป็นนักกีตาร์ นักร้อง นักแต่งเพลง ชาวอังกฤษ
ประวัติ
เอริก แพทริก แคลปตัน เกิดเมื่อวันที่ 30 มีนาคม พ.ศ. 2488 ประเทศอังกฤษ ภายหลังจากที่เขาเสียคุณพ่อไป คุณตาคุณยายของเอริก(โรส และแจ็ก แคลป Rose and Jack Clapp) จึงยื่นมือเขามาช่วย โดยทำหน้าที่เป็นพ่อแม่และเลี้ยงดูเอริก เหมือนเป็นลูกของตัวเอง นามสกุลของเอริก เป็นของสามีคนแรกของ คุณยายเขาซึ่งเป็นพ่อแท้ๆ ของคุณแม่เขาที่ชื่อว่า Reginald Cecil Clapton
เอริกเติบโตขึ้นมาในครอบครัวที่รักเสียงดนตรี ด้วยบุคลิกภาพที่เป็นคนเงียบ ขรึม และสุภาพของเอริก เขาจึงถูกมองว่าเป็นเด็กที่เรียนดี มีความสามารถ ทางด้านศิลปะ เมื่อเริ่มวัยเรียน เขาเกิดความสงสัย ในต้นกำเนิดของตัวเอง เมื่อสังเกตเห็นว่า เขาไม่ได้ใช้นามสกุลเดียว กับเขาคุณตาคุณยาย Mr. and Mrs. Clapp ซึ่งเขาคิดว่าเป็นพ่อแม่ เขาจึงได้รู้ความจริงเกี่ยว กับพ่อแม่แท้ๆเมื่ออายุ 9 ขวบ เหตุการณ์นี้เป็นเหตุการณ์ที่สำคัญหนึ่งในชีวิต และมีผลกระทบอย่างมากต่อ ชีวิตของเขา
ในปี 2504 เอริก ได้เข้าเรียนใน Kingston College of Art ด้วยการติดทัณฑ์บน 1 ปี แต่ก็ไม่สามารถผ่านช่วงทัณฑ์บนไปได้ และถูกไล่ออก สาเหตุก็เพราะ เขาทุ่มเทเวลาทั้งหมดที่มีให้กับการฟังเพลง และเล่นกีต้าร์แนวบลูส์ จนไม่มีเวลาให้กับการเรียน ด้วยความที่เป็นคนช่างคิด เขาจึงสามารถมองผ่าน เปลือกนอกและลงลึกไปในเนื้อในความเป็นร็อก ในแนวเพลง American Blues และเพลงแนวบลูส์นี้เองที่ช่วยสื่อถึงตัวตน ที่แท้จริง ของเขาได้อย่างแท้จริง
เอกลักษณ์ของเขา เกิดจากการที่เขาไม่ได้ลอกเลียน riff ของเพลงบลูส์ที่เขาเคยได้ยิน เขาผสมผสานอารมณ์เพลงของต้นฉบับ เข้ากับสไตล์ การเล่นกีต้าร์เฉพาะตัวของเขา จึงทำให้เอริก สามารถขยายคำจำกัดความ ของการเล่นกีต้าร์เพลงบลูส์ แต่ละอัลบั้มที่วางจำหน่ายหลังจากอัลบั้ม 461 Ocean Boulevard Eric ได้นำเสนอดนตรีรูปแบบใหม่เสมอมา ตลอดช่วงทศวรรษที่ 70 และช่วงต้นยุคทศวรรษที่ 80 เอริกได้ออกอัลบั้มและเดินสายเปิด การแสดงทั่วโลก อย่างไม่ขาดสาย ในปี 2528 เขาได้พบกับกลุ่มผู้ฟัง กลุ่มใหม่ที่ตามชมการแสดง ของเขา ในการทัวร์คอนเสิร์ต การกุศลทั่วโลกที่ชื่อว่า คอนเสิร์ตไลฟ์เอด การแสดงที่ Royal Albert Hall และการมีอัลบั้มที่ประสบความสำเร็จมากมาย ตัวอย่างเช่นอัลบั้ม August, Journeyman และ Crossroads ทำให้เอริก แคลปตันกลายเป็นที่จดจำ ของสาธารณชน ในช่วงปลายของยุค 80 เขาได้สร้างชื่อให้กับตัวเองอีกครั้ง ในฐานะผู้ประพันธ์เพลงประกอบภาพยนตร์ อาชีพการงานของเขา มั่นคงขึ้นเรื่อยๆและขึ้นสู่จุดสูงสุดในปี 2535 เมื่อเขาออกอัลบั้ม ใน 40 กว่าปีที่อยู่ในวงการมาเอริก แคลปตันได้รางวัลมากมาย เขาเป็นนักร้องคนเดียวที่ได้มีชื่ออยู่ในสมาชิกของรางวัล the Rock & Roll Hall Of Fame (ในฐานะของวง The Yardbirds และวง Cream และในฐานะนักร้องเดี่ยว)
เอริก แคลปตัน เคยมาแสดงดนตรีในประเทศไทย 3 ครั้ง ครั้งแรกในปี พ.ศ. 2522 ครั้งที่ 2 ในวันที่ 15 มกราคม พ.ศ. 2550 ที่อิมแพค อารีนา เมืองธานี และครั้งที่ 3 ในวันที่ 16 กุมภาพันธ์ พ.ศ. 2554 ที่อิมแพค อารีนา เมืองธานี
ที่มาของฉายาว่า Slowhand
ผู้จัดการของวง The Yardbirds คุณ Giorgio Gomelsky เป็นคนตั้งฉายาให้เอริก ว่า “Slowhand” ช่วงต้นปี 1964 นักกีตาร์ที่ชื่อ Yardbirds ของ Chris Dreja กล่าวว่า เมื่อใดก็ตามที่เอริก ทำสายกีตาร์ขาดขณะเล่นคอนเสิร์ต บนเวที เขาก็จะยืนรอจนกว่าจะมีคนเอากีตาร์ตัวใหม่มาให้ ผู้ชมก็น่ารักมาก จะตบมือช้าๆ รอไปด้วย เรียกว่า “slow handclap” เอริก บอกกับ Ray Coleman คนเขียนประวัติส่วนตัวของเขาว่า ชื่อเล่น Slowhand ของเขาได้มาจาก Giorgio Gomelsky เขาสร้างคำที่มีความหมายสองนัย ขึ้นมา เขาบอกอยู่เสมอว่าผมเป็นคนเล่นกีตาร์เร็ว เขาจึงนำเอาประโยค handclap ช้าๆ เข้าไปไว้ใน Slowhand เพื่อเล่นคำกัน
รางวัล
CBE และ OBE: รางวัลแห่งเกียรติยศที่ได้รับจากราชวงศ์ ถึงแม้เอริก แคลปตัน ไม่ได้รับการแต่งตั้งให้เป็นอัศวินโดยสมเด็จพระราชินีอลิซาเบธที่ 2 ก็ตาม แต่เขาก็ยังรับรางวัลจากพระองค์ถึง 2 รางวัลด้วยกัน
ในวันที่ 3 พฤศจิกายน ปี 2547 ที่งานมอบรางวัลซึ่งจัดขึ้นที่พระราชวัง Buckingham เขาได้รับการแต่งตั้งให้เป็น Commander of the Order of the British Empire หรือ CBE ซึ่งงานมีเจ้าหญิง Anne เป็นผู้ดำเนินงาน ซึ่งผู้ที่จะได้รับการเชิญเข้างานนี้โดยสมเด็จพระราชินีนาถเอลิซาเบธที่ 2 แห่งสหราชอาณาจักร นั้นได้รับการแจ้งล่วงหน้าตั้งแต่วันที่ 31 ธันวาคม ปี 2546
ในปี 2537 สมเด็จพระราชินีได้แต่งตั้งให้เขาเป็น Officer of the Order of the British Empire (OBE) สำหรับสิ่งที่เขาอุทิศ ให้กับวิถีชีวิตแบบอังกฤษ และถ้าหากเขาได้รับการแต่งตั้งอีกครั้ง ในครั้งนี้เขาจะได้เป็น อัศวิน และเขาจะได้รับการเรียกว่า Sir Eric Clapton
ซีนอนเตตรอกไซด์
ซีนอนเตตรอกไซด์ เป็นสารประกอบทางเคมีของซีนอนและออกซิเจนท มีสูตรโมเลกุลเป็น XeO4 ซึ่งเป็นสารประกอบที่เสถียรของก๊าซมีตระกูล เป็นผลึกของแข็งสีเหลืองที่มีความเสถียรต่ำกว่า −35.9 °C; เหนือจากอุณหภูมินั้นมันมีแนวโน้มที่จะระเบิดและสลายตัวเป็นธาตุซีนอนและออกซิเจน (O2)
เอริก แคลปตัน
แหล่งข้อมูลอื่น
1945
ซีนอนเตตรอกไซด์
อิเล็กตรอนวาเลนซ์ทั้งแปดของซีนอนทำพันธะกับออกซิเจน และสถานะออกซิเดชันของอะตอมซีนอนคือ +8 ออกซิเจนเป็นองค์ประกอบเดียวที่สามารถทำให้ซีนอนมีค่าสถานะออกซิเดชันสูงที่สุดได้ แม้แต่ฟลูออรีนสามารถให้เพียงแค่ +6 (XeF 6 ) สารประกอบซีนอนอายุสั้นอีกสองตัวที่มีสถานะออกซิเดชั่นเป็น +8, XeO3F2 และ XeO2F4 สามารถเข้าถึงได้โดยการทำปฏิกิริยาของซีนอนเตตรอกไซด์กับซีนอนเฮกซะฟลูออไรด์ ซึ่งสามารถตรวจสอบได้โดยแมสสเปกโตรเมทรี
การทำปฏิกิริยา
ที่อุณหภูมิเหนือ −35.9 °C, ซีนอนเตตรอกไซด์มีแนวโน้มที่จะระเบิดและสลายตัวเป็นแก๊สซีนอนและออกซิเจนด้วย ΔH = −643 kJ/mol:
ซีนอนเตตรอกไซด์สามารถละลายในน้ำได้เป็นกรดเพอร์เซเนตและโลหะอัลคาไลเป็นเกลือเพอร์เซเนต
ซีนอนเตตรอกไซด์ยังสามารถทำปฏิกิริยากับซีนอนเฮกซะฟลูออไรด์ได้ซีนอนออกซิฟลูออไรด์
โรงเรียนนายร้อยพระจุลจอมเกล้า
โรงเรียนนายร้อยพระจุลจอมเกล้า (ชื่อย่อ: รร.จปร.) เป็นสถาบันการศึกษาทางทหาร ในระดับอุดมศึกษาในสังกัดกรมยุทธศึกษาทหารบก กองทัพบก ตั้งอยู่ที่อำเภอเมืองนครนายก จังหวัดนครนายก ผู้ที่ศึกษาในโรงเรียนนายร้อยพระจุลจอมเกล้า เรียกว่า นักเรียนนายร้อย (นนร.)  ต้นไม้สัญลักษณ์ประจำโรงเรียนนายร้อยพระจุลจอมเกล้า คือ จำปีสิรินธร ปัจจุบัน (1 เมษายน 2566) พลโท ไกรภพ ไชยพันธุ์​ เป็นผู้บัญชาการ​โรงเรียนนายร้อยพระจุลจอมเกล้า
พลตรี สิทธา สาริบุตรานนท์ ​​เป็นรองผู้บัญชาการ​โรงเรียนนายร้อยพระจุลจอมเกล้า
ประวัติ
โรงเรียนนายร้อยพระจุลจอมเกล้ากำเนิดขึ้นพร้อม ๆ กับกรมทหารมหาดเล็กราชวัลลภรักษาพระองค์ โดยเริ่มจากการจัดตั้งทหารมหาดเล็กเด็กที่เรียกวว่า "ทหารมหาดเล็กไล่กา" จำนวน 12 คน ในช่วงต้นรัชกาลพระบาทสมเด็จพระจุลจอมเกล้าเจ้าอยู่หัว ต่อมาได้ขยายกำลังขึ้นโดยฝึกข้าหลวงเดิมให้เป็นทหารมหาดเล็กสมทบกับพวกมหาดเล็กไล่การวม 24 คน จึงเรียกทหารในชุดนี้ว่า "ทหาร 2 โหล" และต่อมาได้เพิ่มจำนวนทหารมหาดเล็กเป็น 72 คน แต่งตั้งเป็นกองทหารมหาดเล็กสำหรับรักษาพระองค์อย่างใกล้ชิด
พ.ศ. 2414 โปรดเกล้าฯ ให้ขยายกองทหารมหาดเล็กออกเป็นกองร้อย เรียกว่า "กอมปานี" (company) ถึง 6 กองร้อย จัดตั้งเป็น "กรมทหารมหาดเล็กราชวัลลภรักษาพระองค์"
พ.ศ. 2423 โปรดเกล้าฯ ให้จัดตั้งกรมทหารหน้าขึ้น (ซึ่งต่อมาได้วิวัฒนาการเป็นกรมยุทธนาธิการ) จึงกำเนิด "คะเด็ตทหารหน้า" ขึ้นอีกแห่งหนึ่ง ได้เร่งปรับปรุงกิจการทหารโดยลำดับ เมื่อเจริญกว้างขวางและเป็นแบบแผนขึ้นบ้างแล้ว จึงโปรดเกล้าฯ ให้สมเด็จพระเจ้าน้องยาเธอ เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช จัดตั้งโรงเรียนสอนวิชาทหารสำหรับทหารบกทั่วไปขึ้น โดยให้ใช้พื้นที่บริเวณหลังพระราชวังสราญรมย์เป็นสถานที่ตั้ง (ปัจจุบันเป็นที่ตั้งของกรมแผนที่ทหาร) โดยรวมคะเด็ตทหารมหาดเล็ก คะเด็ตทหารหน้า นักเรียนแผนที่ และส่วนที่เป็นทหารสก๊อตเข้าด้วยกัน ใช้ชื่อรวมว่า คะเด็ตสกูล สำหรับนักเรียนเรียกว่า "คะเด็ต" มีนายพันเอกนิคาล วอลเกอร์ (Nical Walger) เป็นผู้บังคับการคนแรก
5 สิงหาคม พ.ศ. 2430 พระบาทสมเด็จพระจุลจอมเกล้าเจ้าอยู่หัว ได้เสด็จมาทรงกระทำพิธีเปิดโรงเรียนคะเด็ตสกูล
14 มกราคม พ.ศ. 2431 ได้ตราข้อบังคับขนานนามโรงเรียนคะเด็ตสกูลเสียใหม่ว่า โรงเรียนทหารสราญรมย์
6 ตุลาคม พ.ศ. 2440 ทรงพระกรุณาโปรดเกล้าฯ ให้กองโรงเรียนนายสิบมาสมทบด้วย เปลี่ยนชื่อโรงเรียนเป็น โรงเรียนสอนวิชาทหารบก
25 พฤศจิกายน พ.ศ. 2441 ได้เปลี่ยนชื่อโรงเรียนเป็น โรงเรียนทหารบก เปิดโอกาสให้รับบุคคลสามัญที่มีคุณสมบัติตามข้อกำหนดเข้าเป็นนักเรียนนายร้อยได้ต่อมามีผู้สนใจเข้ารับการศึกษาเพิ่มมากขึ้น จึงโปรดเกล้าฯ ให้ย้ายนักเรียนนายสิบไปสังกัดกองพลทหารบกตามเดิม และเมื่อ 26 พฤษภาคม 2446 ได้เปลี่ยนชื่อโรงเรียนเป็น โรงเรียนนายร้อยทหารบก เปิดการสอนใน 2 แผนก คือ โรงเรียนนายร้อยชั้นปฐมและโรงเรียนนายร้อยชั้นมัธยม
5 ปีถัดมา พระบาทสมเด็จพระจุลจอมเกล้าเจ้าอยู่หัว ทรงเห็นว่าสถานที่โรงเรียนนายร้อยทหารบกคับแคบไปแล้วไม่เพียงพอแก่การที่จะผลิตนักเรียนเพิ่มขึ้นทันกับความต้องการของสถานการณ์ในเวลานั้น ซึ่งขาดแคลนนายทหาร จึงโปรดเกล้าฯ ให้ซื้อที่ดินติดถนนราชดำเนินนอก เป็นเนื้อที่ประมาณ 30 ไร่เศษ ดำเนินการก่อสร้างโรงเรียนนายร้อยชั้นมัธยม (ส่วนโรงเรียนนายร้อยชั้นปฐมยังคงอยู่ ณ โรงเรียนทหารสราญรมย์เดิม) เสร็จแล้วพระองค์ได้เสด็จพระราชดำเนินมาทรงกระทำพิธีเปิดโรงเรียนเมื่อ 26 ธันวาคม พ.ศ. 2452
โรงเรียนนายร้อยชั้นปฐม และโรงเรียนนายร้อยชั้นมัธยมได้ดำเนินการมาด้วยดี ต่อมาเศรษฐกิจของชาติตกต่ำ กระทรวงกลาโหมจึงให้รวมโรงเรียนนายร้อยทั้งสองนี้เข้าด้วยกันเรียกชื่อว่า โรงเรียนนายร้อยทหารบก อยู่ภายใต้การกำกับดูแลของกรมยุทธศึกษาทหารบก
26 มีนาคม พ.ศ. 2471 พระบาทสมเด็จพระปกเกล้าเจ้าอยู่หัว ได้เสด็จมาพระราชทานกระบี่แก่นักเรียนนายร้อยทหารบกที่จบการศึกษาชั้นสูงสุดเป็นครั้งแรก และจากนั้นเป็นต้นมาพระบาทสมเด็จพระเจ้าอยู่หัว จะทรงพระกรุณาโปรดเกล้าฯ พระราชทานกระบี่แก่นักเรียนนายร้อยที่จบการศึกษาขั้นสูงสุดทุกปี
พ.ศ. 2477 ได้มีการจัดตั้งโรงเรียนเทฆนิคทหารบกขึ้นในกรมยุทธศึกษาทหารบก เพื่อผลิตนายทหารบางเหล่าที่เป็นเหล่าสายเทคนิค
2 ธันวาคม พ.ศ. 2485 – 14 มกราคม พ.ศ. 2487 ได้มีการผลิตนักเรียนนายร้อยหญิงขึ้น 1 รุ่นจำนวน 28 คนและมีรุ่นเดียว
ในห้วงสงครามมหาเอเซียบูรพา ประเทศไทยได้ทำสัญญาเป็นพันธมิตรไมตรีกับฝ่ายญี่ปุ่น เมื่อ 21 ธันวาคม พ.ศ. 2484 ในปี พ.ศ. 2486 ฝ่ายพันธมิตรได้ทำการโจมตีทางอากาศต่อที่หมายในกรุงเทพมหานครอย่างหนัก ทางราชการจึงคิดแผนการย้ายเมืองหลวงไปอยู่ ณ สถานที่แห่งใหม่ในเขตจังหวัดเพชรบูรณ์ ในวันที่ 10 มกราคม พ.ศ. 2487 นักเรียนนายร้อยทุกหลักสูตรและทุกคน จึงได้ออกเดินทางจากกรุงเทพมหานครไปขึ้นรถไฟที่สถานีรถไฟสามเสน ไปลงที่สถานีรถไฟตะพานหิน จังหวัดพิจิตร จากนั้นเดินเท้าต่อไปอีก 112 กิโลเมตร เข้าสู่หมู่บ้านป่าแดง อำเภอเมืองเพชรบูรณ์ จังหวัดเพชรบูรณ์ เปิดทำการสอนนักเรียนนายร้อยอยู่ไม่นาน พอต้นปี พ.ศ. 2488 ได้เคลื่อนย้ายมาอยู่ในจังหวัดพระนครศรีอยุธยา จนกระทั่งสงครามสงบในเดือนกันยายน พ.ศ. 2488 โรงเรียนนายร้อยจึงได้กลับมาอยู่ ณ สถานที่ตั้งเดิม
พ.ศ. 2489 กระทรวงกลาโหมได้ดำเนินการปรับปรุงหลักสูตรของโรงเรียนนายร้อย เป็นหลักสูตรการศึกษา 5 ปีตามแบบอย่างโรงเรียนนายร้อยทหารบกของสหรัฐอเมริกา
1 มกราคม พ.ศ. 2491 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรทรงพระกรุณาโปรดเกล้าฯ พระราชทานนามโรงเรียนนายร้อยแทนชื่อเดิมว่า โรงเรียนนายร้อยพระจุลจอมเกล้า
24 กุมภาพันธ์ พ.ศ. 2491 มีพระราชบัญญัติกำหนดวิทยฐานะผู้สำเร็จการศึกษาจากโรงเรียนนายร้อยพระจุลจอมเกล้า ให้ได้วิทยฐานะวิทยาศาสตรบัณฑิต ใช้อักษรย่อว่า วทบ. (ทบ.)
24 ธันวาคม พ.ศ. 2501 ราชกิจจานุเบกษา ได้ประกาศเรื่อง พระราชทานเหรียญรัตนาภรณ์ ทรงพระกรุณาโปรดเกล้า ฯ พระราชทานเหรียญรัตนาภรณ์ ชั้นที่ 1 ประดับบนธงไชยเฉลิมพลประจำกองพันทหารรักษาพระองค์ ซึ่งมี 5 กองพันที่ได้พระราชทาน รวมถึงโรงเรียนนายร้อยพระจุลจอมเกล้าได้รับพระราชทาน ในวันที่ 5 ธันวาคม พ.ศ. 2500
ต่อมาโรงเรียนนายร้อยพระจุลจอมเกล้า ณ ถนนราชดำเนินนอกอยู่ในสภาพแออัด ด้วยมีจำนวนนักเรียนนายร้อยเพิ่มขึ้น สถานที่ฝึกศึกษา เล่นกีฬา และสถานที่พักผ่อนไม่เพียงพอ ขาดสภาพสิ่งแวดล้อมสำหรับการเป็นโรงเรียนนายร้อยหลักของประเทศ ความทราบถึงพระบาทสมเด็จพระปรมินทรมหาภูมิพลอดุลยเดช จึงมีพระราชดำริให้โรงเรียนนายร้อยพระจุลจอมเกล้า มีสถานที่ตั้งแห่งใหม่ ณ บริเวณเขาชะโงก อำเภอเมืองนครนายก จังหวัดนครนายก โรงเรียนนายร้อยแห่งนี้ได้กระทำพิธีวางศิลาฤกษ์ เมื่อ 5 สิงหาคม พ.ศ. 2524 โดยพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และพลเอกหญิง สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี (ขณะดำรงพระยศพันเอก) ได้เสด็จฯ มากระทำพิธี
30 กรกฎาคม พ.ศ. 2529 ข้าราชการ ลูกจ้าง นักเรียนนายร้อย พร้อมด้วยศิษย์เก่า ได้พร้อมใจกันเดินเท้าออกจากโรงเรียนนายร้อยพระจุลจอมเกล้าสถานที่ตั้งเดิมเข้าสู่สถานที่ตั้งแห่งใหม่ โดยมีพลเอกหญิง สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงเป็นประธานในการนำกำลังพลเข้าสู่สถานที่ตั้งแห่งใหม่ด้วยความเรียบร้อยพร้อมเพรียงกัน
5 สิงหาคม พ.ศ. 2529 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรเสด็จพระราชดำเนินทรงเปิดโรงเรียนนายร้อยพระจุลจอมเกล้า จังหวัดนครนายก ถือเป็นการเปิดโรงเรียนนายร้อยแห่งใหม่อย่างเป็นทางการ และได้ดำเนินการสอนมาจนถึงปัจจุบัน
ทำเนียบผู้บัญชาการโรงเรียนนายร้อยพระจุลจอมเกล้า
หมายเหตุ คำนำหน้านาม ตำแหน่งทางการทหาร พระนาม หรือนามของผู้ดำรงตำแหน่งผู้บัญชาการโรงเรียนนายร้อยพระจุลจอมเกล้าเป็นคำนำหน้านาม ตำแหน่งทางการทหาร พระนาม หรือนามในขณะดำรงตำแหน่งในขณะนั้น
สถาบันวิจัยแบล็กเมซา
สถาบันวิจัยแบล็กเมซา (Black Mesa) เป็นสถานที่ในเกมฮาล์ฟ-ไลฟ์ทุกภาค (ยกเว้น ฮาล์ฟ-ไลฟ์ 2) ตั้งอยู่ที่ทะเลทรายแห่งหนึ่งในรัฐนิวเม็กซิโก สหรัฐอเมริกา เป็นสถาบันวิจัยขนาดใหญ่ของรัฐบาลที่วิจัยเรื่องอาวุธ เครื่องวาวฟ์ และเอเลี่ยนเซนแต่เนื่องจากเกิดเหตุการณ์เครื่องเคลื่อนย้ายมวลสารผิดพลาด ทำให้เกิดหลุมมิติส่งเอเลี่ยนเซนมายังสถาบันวิจัย และไม่สามารถควบคุมสถานการณ์ด้วยกองกำลังทหารได้ในที่สุดรัฐบาลสหรัฐอเมริกาจึงทำการระเบิดสถาบันวิจัยทิ้งด้วยระเบิดนิวเคลียร์
ขนาด
ส่วนใหญ่ของสถาบันนั้นจะอยู่ใต้ดินและขนาดนั้นคาดว่าคงใหญ่มากเนื่องจากมีหลายโซนประกอบกับมีไซโลปล่อยจรวดไอซีบีเอ็ม (ICBM) (จรวดวิถีไกลข้ามทวีป)ที่เชื่อมกับระบบขนส่งรถไฟฟ้าขนาดใหญ่มี โรงไฟฟ้า ที่อยู่อาศัย ห้องวิจัย แล็ป ระบบจัดเก็บปฏิกูลที่อันตรายและโรงเก็บของและที่กว่านั้นยังมีเขื่อนขนาดใหญ่และที่จอดรถและระบบรถไฟส่งของและอาจจะมีการขยายอีกในอนาคต
รถไฟฟ้า
การไปในสถานที่ต่างๆของแบล็กเมซา (Black Mesa) ต้องใช้รถไฟฟ้าในการไปสถานที่นั้นๆ โดยจะมีสถานีอยู่ที่สำคัญต่างๆ
โซนต่าง ๆ
สถาบันวิจัยแบล็กเมซา (Black Mesa) มีขนาดใหญ่มากเพราะมีห้องวิจัยเป็นร้อย มีโรงเก็บของและที่พักอาศัย หรือว่าจะเป็นโซนที่ถูกปิดไป จึงแยกออกมาเป็นส่วน ๆ ตามหน้าที่ของโซนนั้น ๆ
โซนเอ (A) ศูนย์ฝึกงาน
พบเห็นในฮาล์ฟ-ไลฟ์ (Half-Life) ทุกภาคโซนเอ (A) มี Hazard Courses เอาไว้ฝึกการใช้ชุดเอชอีวีสูท (Hev Suit) (ภาคแรก) และฝึกพนักงานรักษาความปลอดภัย (ภาคบลูชิฟต์ (Blue Shift)) มีการจำลองสถานการต่าง ๆ โดยมีผู้แนะนำเป็นภาพโฮโลแกรม (Hologram) (ภาพ 3 มิติ) โซนเอ (A) เป็นที่รู้กันว่าเก่าที่สุดและยังมีศูนย์สั่งการดาวเทียมที่ใช้ในดีเคย์ (Decay) และป้ายในภาคบลูชิฟต์ (Blue Shift) ได้บอกว่ายังมีที่พักอาศัยเขต 4 อีก
โซนบี (B) เครื่องหล่อเย็น
เครื่องหล่อเย็น (ชื่อสามัญคือ โซน A-17 Phototype Labotories) ที่เอาไว้หล่อเย็นคอมพิวเตอร์และเครื่องจักรต่าง ๆ นับพันที่อยู่ในแบล็กเมซา (Black Mesa) (พบเห็นในภาคบลูชิฟต์ (Blue Shift)) และยังมีแล็ปเก่าที่เอาไว้พัฒนาเครื่องวาฟ์วในครั้งแรก พื้นดินของโซนบี (B) นั้นยังมี ลานรถไฟ ที่เอาไว้ส่งของและยังมี สำนักงานเขต 2
โซนซี (C) แล็ปวิจัยและศูนย์ควบคุม
โซนซี (C) นั้นเป็นแผนกวิจัยเกี่ยวกับสิ่งของอวกาศเพราะว่ามี ห้องแล็ปวิจัยสิ่งของอวกาศ ที่เป็นที่ทำงานของ ดร. กอร์ดอน ฟรีแมน (Dr.Gordon Freeman) (ตัวละครภาคแรก) ที่โซนนี้ยังมี ห้องแล็ป ซี-33/เอ (C-33/a) ที่เป็นที่กำเนิดเรื่องทั้งหมดและที่ห้องวิจัยสิ่งของอวกาศนั้นยังมีห้องแล็ปวิจัยลูกบอลพลังงานและห้องวิจัยเลเซอร์แช่เย็น
โซนซี (C) มีเจ้าหน้าที่รักษาความปลอดภัยที่มาจาก โซนรปภ.เขต 3 ที่มีห้องรับรองกลาง ห้องควบคุมกล้องวงจรปิด และคลังเก็บอาวุธ อื่น ๆ มี โซนพักอาศัยเขต 3 ที่มีห้องสมุดและสระว่ายน้ำขนาดใหญ่โดยห้องของ ดร. กอร์ดอน ฟรีแมน (Dr. Gordon Freeman) นั้นคือห้องดอร์ม 309 (Dorm 309)
โซนดี (D) สำนักงาน
สำนักงานขนาดใหญ่ใต้ดินที่มี สำนักงาน ที่เก็บเอกสารต่างๆมากมาย ด้านล่างก็จะมี ที่เก็บของที่รักษาความปลอดภัยสูง และล่างสุดมี ไซโลดี (D) ไว้ปล่อยจรวด
โซนอี (E) โดมชีวภาพ
โซนที่ใหม่ที่สุดของแบล็กเมซา (Black Mesa) ยังก่อสร้างอยู่ (พบเห็นในภาคออพเพอซิงฟอร์ซ (Opposing Force)) มีโดมชีวภาพเอาไว้วิจัยสิ่งมีชีวิตของมิติเซน (Xen) และที่ชั้นใต้สุดของโซนอี (E) ก็มีห้องวิจัยสิ่งมีชีวิตใต้น้ำที่เอาไว้วิจัยเอเลี่ยนที่อยู่ใต้น้ำ และยังมีห้องวิจัยชีวภาพระดับสูงที่เอาไว้วิจัยเอเลี่ยนต่าง ๆ โดยผ่าโดยหุ่นยนต์
ชั้น 2 ของแล็ปนั้นเอาไว้วิจัยอาวุธต่างๆ เช่นอาวุธอันตรายร้ายแรงอย่างทูคอนนอน (Tue Cannon) ที่เป็นปืนยิงลำแสงแรงสูง อื่น ๆ มีห้องเก็บวัตถุระเบิดที่เก็บวัตถุระเบิดต่าง ๆ ไว้ที่มีอาวุธนิวเคลิ้ยลเก็บอยู่แต่ถูกขโมยโดยแบล็กออพส์ (Black Ops) และยังมีโรงเก็บของยูนิต 04 ที่เป็นที่อยู่ของเอเลี่ยนเรสเอ็กซ์ (Race X) และเป็นที่จบเกมของภาคออพเพอซิงฟอร์ซ (Opposing Force) ส่วนอื่น ๆ ของโซนเอฟ (F) นั้นจะเกื่ยวกับทหารซักส่วนใหญ่โดยมีโรงเก็บเฮลิคอปเตอร์ที่มี 3 โรง คลังอาวุธ และ ค่ายทหาร ที่อยู่ใกล้ ๆ กับไซโลดี (D) ในโซนดี (D)
โซนเอฟ (F) แลมบ์ดาคอมแพล็กซ์ (Lambda Complex)
มีเครื่องปฏิกรณ์ แลมบ์ดา (Lambda) และเป็นโซนที่ลับที่สุดเพราะมีโครงการวิจัยเครื่องวาฟ์ว ที่มีระบบหล่อเย็นแลมบ์ดา (Lambda) โซนเอฟ (F) ยังเป็นที่ ๆ จะไป โซนกลางได้
โซนจี (G) วิจัยพลังงานน้ำ
ตั้งอยู่ที่ชั้นล่างสุดของแบล็กเมซา (Black Mesa) มีคลองบันบัดน้ำเสีย (ภาคบลูชิฟต์ (Blue Shift)) และมีเขื่อนผลิตกระแสไฟฟ้าขนาดใหญ่ เขื่อนถูกโจมตีอย่างหนักโดยพวกทหาร อื่น ๆ มีโรงเก็บของ ๆ เล็ก ตั้งอยู่ที่ชั้นล่างสุด
สถานที่ ๆ ไม่ทราบว่าอยู่ที่ไหน
เป็นสถานที่ ๆ ไม่ทราบว่าสังกัดอยู่โซนไหน
โจโจ้ ล่าข้ามศตวรรษ: นักรบประกายดาว
"ภาค"นี้ของซีรีส์เป็นหนึ่งใน "ภาค" ที่มีชื่อเสียงที่สุดของโจโจ้ ล่าข้ามศตวรรษ ซีรีส์อนิเมะออกอากาศทั้งหมด 48 ตอน แบ่งเป็น 2 ภาคย่อย ภาคย่อยละ 24 ตอน ภาคย่อยแรกออกอากาศทางช่องโตเกียวเอ็มเอ็กซ์ตั้งแต่วันที่ 5 เมษายนถึง 13 กันยายน พ.ศ. 2557 และยังออกอากาศทางช่อง MBS, Animax และช่องอื่น ๆ ภาคย่อยที่สองชื่อว่า ออกอากาศตั้งแต่วันที่ 10 มกราคมถึง 20 มิถุนายน พ.ศ. 2558
แอมปรีนาเวียร์
แอมปรีนาเวียร์(Amprenavir)
ปิยะ อังกินันทน์
นายปิยะ อังกินันทน์ (5 ตุลาคม พ.ศ. 2476 - 25 กันยายน พ.ศ. 2562) อดีตสมาชิกสภาผู้แทนราษฎรจังหวัดเพชรบุรี 6 สมัย
ประวัติ
นายปิยะ อังกินันทน์ เกิดเมื่อวันที่ 5 ตุลาคม พ.ศ. 2476 เป็นบุตรชายของนายผาด อังกินันทน์ และ นางบุญยวด อังกินันทน์ และเป็นพี่ชายของนายยุทธ อังกินันทน์ สำเร็จการศึกษาระดับปริญญาตรี ศิลปศาสตรบัณฑิต สาขารัฐศาสตร์ จาก มหาวิทยาลัยรามคำแหง สมรสครั้งแรกกับนางอุไร (สิ่ม) อังกินันทน์ มีบุตร-ธิดา รวม 3 คน 1.นายสุขสันต์ (โป๋) อังกินันทน์ รองนายก อบจ. เพชรบุรี 2.นางปานจิต (น้อง) ชิ้นศิริ 3.นายชัยยะ(ปราย) อังกินันทน์ นายก อบจ. เพชรบุรี และสมรสครั้งที่สองกับนางสุคัณธา (ตุ่ม) อังกินันทน์ มีบุตร-ธิดา 1 คน คือ นางสาวปิยะนาต (แจม) อังกินันทน์ ปลัดอำเภอ
วันที่ 26 กันยายน 2562 ประภัตร โพธสุธน อดีตรัฐมนตรีช่วยว่าการกระทรวงเกษตรและสหกรณ์ เป็นประธานในพิธีน้ำหลวงพระราชทานอาบศพ พร้อมอัญเชิญโกศแปดเหลี่ยมพระราชทาน นายปิยะ อังกินันทน์ ณ วัดมหาธาตุฯ และเวลา 20.00 น.ได้มีพิธีพระราชทานพิธีธรรมสวดพระอภิธรรมในพระบรมราชานุเคราะห์ พระบาทสมเด็จพระวชิรเกล้าเจ้าอยู่หัว
งานการเมือง
ปิยะ เคยเป็นพนักงานธนาคาร ที่ธนาคารออมสิน สาขาท่ายาง ต่อมา เข้าสู่วงการการเมือง ด้วยการเป็น สมาชิกสภาจังหวัด เมื่อ พ.ศ. 2500 ก่อนที่จะลงสมัครรับเลือกตั้งสมาชิกสภาผู้แทนราษฎรครั้งแรก ใน พ.ศ. 2512 สังกัดพรรคสหประชาไทย แต่ได้รับเลือกตั้งในครั้งต่อมา (พ.ศ. 2518) และได้รับเลือกเรื่อยมาจนถึง พ.ศ. 2539 รวม 6 สมัย
ปิยะ เคยร่วมก่อตั้งพรรคชาติประชาธิปไตย กับพลเอกเกรียงศักดิ์ ชมะนันทน์ ในปี พ.ศ. 2525 ต่อมาได้รับแต่งตั้งเป็นผู้คุมเสียงในสภาของพรรค หรือเทียบได้กับประธาน ส.ส.
สมาชิกสภาผู้แทนราษฎร
ปิยะ อังกินันทน์ ได้รับการเลือกตั้งเป็นสมาชิกสภาผู้แทนราษฎรทั้งหมด 6 สมัย คือ
ประเทศแอนทีกาและบาร์บิวดาในโอลิมปิก
ประเทศแอนทีกาและบาร์บิวดา เข้าแข่งขันกีฬาโอลิมปิกครั้งแรกในปี ค.ศ. 1976 ประเทศแอนทีกาและบาร์บิวดาไม่เคยได้รับเหรียญรางวัลในโอลิมปิกฤดูร้อน ไม่ได้เข้าร่วมแข่งขันเพียงโอลิมปิกฤดูร้อน 1980 ในกรุงมอสโก เมืองหลวงของประเทศรัสเซียเนื่องด้วยการเข้าร่วมในการคว่ำบาตรที่นำโดยชาวอเมริกัน และไม่เคยแข่งขันในโอลิมปิกฤดูหนาว
สมาคมโอลิมปิกแอนทีกาและบาร์บิวดาก่อตั้งขึ้นในปี พ.ศ. 2509 หลังจากการล่มสลายของสหพันธ์อินเดียตะวันตกในปี พ.ศ. 2505 และได้รับการยอมรับในปี พ.ศ. 2519
ประเทศปาเลา
ปาเลา (Palau; ปาเลา: Belau) มีชื่อทางการว่า สาธารณรัฐปาเลา (Republic of Palau; ปาเลา: Beluu er a Belau ) เป็นประเทศหมู่เกาะขนาดเล็กทางตะวันตกของมหาสมุทรแปซิฟิก ประกอบด้วยเกาะ 340 เกาะทางตะวันตกของหมู่เกาะแคโรไลน์ เนื้อที่รวมประมาณ 466 ตารางกิโลเมตร เกาะที่มีประชากรมากที่สุดคือคอรอร์ เมื่องหลวงชื่อเงรุลมุด มีอาณาเขตทางทะเลติดต่อกับประเทศไมโครนีเชียทางตะวันออก ประเทศอินโดนีเซียทางใต้ และประเทศฟิลิปปินส์ทางตะวันออกเฉียงหนือ ได้รับเอกราชในปี พ.ศ. 2537 เป็นหนึ่งในชาติที่ใหม่ที่สุดและมีประชากรน้อยที่สุดในโลก
ประวัติศาสตร์
สันนิษฐานว่าชนพื้นเมืองของปาเลาเป็นพวกที่อพยพมาจากหมู่เกาะในเอเชียตะวันออกเฉียงใต้ เมื่อกว่า 3,000 ปีมาแล้ว ส่วนชาวยุโรปพวกแรกที่เดินทางมาถึงปาเลาเป็นชาวสเปน แต่ไม่มีการตั้งถิ่นฐานจริงจังจนกระทั่งเรือของอังกฤษอัปปางนอกฝั่งปาเลา จึงทำให้ชาวอังกฤษเริ่มรู้จักเกาะนี้ และกลายเป็นคู่ค้าหลัก ในขณะเดียวกันโรคติดต่อที่มาจากชาวยุโรปก็คร่าชีวิตชาวเกาะเป็นจำนวนมาก
ต่อมาชาวสเปนได้มีอำนาจเหนือปาเลา แต่ภายหลังได้ขายหมู่เกาะนี้ให้แก่เยอรมนี ในช่วงสงครามโลกครั้งที่หนึ่ง ญี่ปุ่นได้ประกาศสงครามกับเยอรมนีและบุกเข้ายึดครองปาเลาให้อยู่ภายใต้อำนาจจักรวรรดิญี่ปุ่นและได้โยกย้ายประชากรให้ไปอาศัยอยู่เกาะต่าง ๆ ของปาเลา ในช่วงสงครามโลกครั้งที่ 2 ปาเลาจึงกลายเป็นสนามรบระหว่างญี่ปุ่นและสหรัฐอเมริกา ภายหลังสงครามสหรัฐอเมริกาเริ่มมีอำนาจแทนญี่ปุ่น ปาเลาต้องพึ่งพาความช่วยเหลือจากสหรัฐอเมริกาเกือบทุกด้าน หลังจากได้รับเอกราช ก็ยังได้รับการช่วยเหลือทางการเงินและการป้องกันจากสหรัฐอเมริกา
การเมือง
ปาเลามีประธานาธิบดีซึ่งได้รับเลือกตั้งโดยตรงจากประชาชนเป็นทั้งประมุขของประเทศและหัวหน้าคณะรัฐบาลทำหน้าที่ในการบริหารประเทศ ดำรงตำแหน่งคราวละ 4 ปี
การแบ่งเขตการปกครอง
ปาเลาแบ่งเขตการปกครองเป็น 16 หน่วยย่อย เรียกว่ารัฐ (states):
ภูมิประเทศ
ประกอบด้วยหมู่เกาะ 26 เกาะ และมีเกาะเล็ก ๆ อีกประมาณ 300 เกาะ
ภูมิอากาศ
ฝนตกชุก และอากาศร้อนตลอดปี